钦定古今图书集成/明伦汇编/氏族典/第254卷 > 王褒
## 钦定古今图书集成/明伦汇编/氏族典/第254卷 > 王褒

按《汉书王褒传》：“褒字子渊，蜀人也。宣帝时，天下殷富，
数有嘉应。上欲兴《协律》之事。益州刺史王襄闻褒有
俊材，请见，使作《中和乐职》《宣布诗》，选好事者习歌之，
氾乡侯何武选在歌中。久之，武等学长安，歌太学下。
上闻，召见，赐帛。益州剌史因奏褒有轶材，诏褒为《圣
主得贤臣颂》，上令褒与张子侨等并待诏，所幸宫馆”，
辄为歌颂，第高下，赐帛。擢谏大夫。太子不安，诏使褒
等之太子宫，诵读奇文及所造作。太子喜。褒所为《甘
泉》及《洞箫颂》，令后宫贵人左右皆诵读之。后益州有
“金马、碧鸡”之宝，使褒往祀，道病死。